projecte-aina/catalan_government_crawling huggingface dataset:
ESCOLTA és un projecte d'art públic en què els artistes Asunción+Guasch activen, amb un equip de professionals i estudiants d'art, un seguit d'accions performatives que propicien una reflexió i alhora una experiència entorn a l'escolta com a condició per a la pau.
L'acció artística que vertebra tot el projecte s'anomena ANAHATA i consisteix en convidar als participants a escoltar el propi cor i el d'una altra persona amb l'ajuda d'un estetoscopi.
El fet d'eliminar tot discurs i afavorir la trobada en la pura sonoritat dels cors representa un pas vers l'empatia i, alhora, una nova proposta icònica, facilitant la creació del buit imprescindible per acollir l'altre, sense paraules.
Vida diaria en un país ocupat, fetes entre el desembre de 2003 i el gener de 2004, volen aportar una visió humana que fugi dels estereotips més bèl·lics del conflicte que es mostren als mitjans de comunicació.
Més enllà dels efectes de la guerra, els iraquians busquen la manera de viure amb normalitat.
La mostra és un reflex de com la seva vida continua girant entorn dels mercats, les botigues, els restaurants, les perruqueries...
Una vida en què la família i, especialment, els infants adquireixen un paper primordial.
L'autor de l'exposició, Sergi Reboredo, s'ha especialitzat en assajos fotogràfics a zones en conflicte o socialment deprimides, així com en fotografies publicades en llibres i revistes de viatges.
El seu treball ha sigut premiat en repetides ocasions.
Més informació al dossier de l'exposició.
23 fotografies de diferents mides, emmarcades i amb peus de foto
1 roll-up d'inici de l'exposició
La projecció dels clips audiovisuals Iraq: Resistències i del reportatge Lliçons de la guerra de l'Iraq
Conferència a càrrec d'una persona especialitzada en la situació actual a l'Iraq.
Presentació de l'obra per part del seu autor.
El juliol de 2010, es va celebrar una marxa commemorativa de la matança que va tenir lloc a Srebrenica el juliol de 1995.
La marxa va culminar amb l'enterrament de les restes de 800 de les persones que van ser assassinades i que es trobaven en fosses comunes.
Participant en aquesta marxa, el fotògraf va poder copsar les ferides de guerra que encara no s'han tancat.
L'exposició és una coproducció de l'ICIP, la Fundació UB Solidària i la Fundació Pau i Solidaritat.
Alfons Rodríguez, fotoperiodista, treballa com a freelance per mitjans nacionals i internacionals, s'ha especialitzat en reportatges de denúncia social i viatges.
És autor de diversos llibres i cofundador de GEA PHOTOWORDS.
Es poden penjar directament a la paret o a guies
És necessari un espai amb un mínim de 50m lineals
La projecció del reportatge Srebrenica, 15 anys després
Conferència a càrrec d'una persona especialitzada en crims internacionals, els drets de les víctimes o el conflicte a l'Orient Mitjà
La presentació de l'obra per part del seu autor
El veredicte es farà públic el proper mes de setembre.
El dimecres 1 de juiol ha finalitzat el termini per presentar candidatures al Premi ICIP Constructors de Pau 2020, dotat amb 6.000 euros.
La Junta de Govern de l'ICIP avaluarà les candidatures registrades i emetrà el seu veredicte el proper mes de setembre.
El Premi ICIP es convoca anualment i té per objectiu guardonar i reconèixer públicament persones, entitats o institucions que han treballat i han contribuït d'una manera destacada i dilatada en el foment i la construcció de la pau.
El guardó consisteix en un reconeixement públic, una escultura creada pel Premi Nobel de la Pau, artista i activista Adolfo Pérez Esquivel, anomenada Porta del Sol, i una dotació econòmica de 6.000 euros.
En anteriors edicions han estat guardonats amb el Premi ICIP Constructors de Pau el Col·lectiu de Famílies de Persones Desaparegudes a Algèria (2019), l'organització mexicana Cauce Ciudadano (2018), l'activista Arcadi Oliveres (2017), l'ONG Brigades Internacionals de Pau (2016), el pare caputxí Joan Botam (2015), l'organització WILPF (2014), l'exgeneral Jovan Divjak (2013), les Mares de Soacha (2012), i la lluita d'objectors i insubmisos simbolitzats en Pepe Beúnza (2011).
L'any 2011 també es va guardonar amb una edició extraordinària del premi el Parlament de Catalunya.
El lliurament del guardó té lloc anualment en una cerimònia institucional al Parlament de Catalunya.
Enguany queda pendent celebrar l'acte de lliurament del Premi ICIP Constructors de Pau 2019, previst inicialment pel mes d'abril i cancel·lat a causa de la crisi sanitària del coronavirus.
Davant les desqualificacions públiques als comissionats i comissionades, l'ICIP defensa el compromís amb la pau dels membres de la Comissió.
L'ICIP vol posar en valor el compromís amb la pau de les comissionades i comissionats de la Comissió de la Veritat de Colòmbia, i del seu president Francisco de Roux, davant les desqualificacions rebudes els darrers dies per part de l'exministre de Defensa, Juan Carlos Pinzón Bueno.
La Comissió per a l'Esclariment de la Veritat, la Convivència i la No Repetició de Colòmbia es va crear a partir dels Acords de Pau entre el govern colombià i les FARC com un mecanisme per conèixer la veritat dels fets ocorreguts en el marc del conflicte armat, contribuir a l'esclariment de les violacions i infraccions comeses durant aquest període fosc de Colòmbia i oferir una explicació àmplia de la complexitat del conflicte a tota la societat.
L'ICIP, en la tasca de Secretaria Tècnica de la Comissió a Europa, col·labora amb els principis de la veritat, justícia, reparació i no repetició, i destaca el compromís de la Comissió i els seus membres amb la pau i la convivència a Colòmbia, així com reconeix la importància de les instàncies de la justícia transicional per a una pau estable i sostenible al país.
L'ICIP inicia una sèrie de càpsules per reflexionar sobre els impactes que està tenint la pandèmia en diferents països des d'una òptica de pau.
La pandèmia de la COVID19 afecta directament o directa milions de persones a tot el planeta.
El repte és compartit globalment, però cada comunitat i cada persona viu la situació des de necessitats i incerteses particulars i, per tant, amb perspectives de futur diferents.
Allà on s'està propagant, el virus està sent un element disruptor de les dinàmiques socials i polítiques.
Aquesta alteració pot comportar amenaces addicionals per la pau i la seguretat, sobretot en societats en conflicte.
Alhora, també pot fer emergir respostes i reflexions que podrien contribuir a la construcció d'unes societats més solidàries, sostenibles i justes.
Amb aquesta premissa, i amb l'objectiu de contribuir a la reflexió sobre les conseqüències que està tenint la COVID19 a nivell global, l'ICIP ha iniciat la sèrie de vídeos "Impactes de la COVID en la pau i la seguretat", per tal de compartir reflexions de persones i entitats compromesos amb el treball per la pau arreu del món.
La sèrie consta de reflexions de països com Algèria, Bolívia, Cambodja, Catalunya, Colòmbia, Congo, El Salvador, Iemen, Nicaragua, Tunísia o Sud-àfrica.
Podeu consultar els vídeos a les xarxes socials de l'ICIP amb l'etiqueta.
El projecte consisteix en 18 capítols filmats a l'Iraq poc abans de la jornada electoral que es va celebrar al país el 7 de març de 2010.
Inclou entrevistes a estudiants, sindicalistes, feministes, militars, governants o botiguers que, d'alguna manera, il·lustren petites resistències personals a les adversitats causades pel conflicte armat i la violència al país.
Alberto Arce és periodista i realitzador de documentals.
El seu treball més conegut i més premiat és To shoot an elephant, tot i que també és l'autor de molts altres documentals i cròniques.
Els títols dels capítols són: Sindicat Iraquià del petroli; Federació Iraquiana de sindicats de petroli; Celebració de l'ashura a rumeitha; Abd Al-Latif Al-Hassany, president de Muthana; Esquerra a Najaf; Dones a Najaf; Un passeig per Najaf; Abu Noass, el centre de Bagdad; Teatre a al Shoala; Gravant els carrers de Bagdad; Caminant amb 14 guardaespatlles; La sang; Una ashura alternativa; Reclamar els carrers; Resistència cultural; Cristians a Bagdad; La lliçó del pont de Al'Emma; El quiosc de Bagdad.
18 capítols d'entre 4 i 10 minuts aprox.
Subtítols en català, castellà i anglès
L'activitat de l'ICIP s'articula al voltant de quatre àrees de treball i de cadascuna d'aquestes àrees se'n deriva l'organització de seminaris i jornades, publicacions i diferents iniciatives de sensibilització i foment de la cultura de pau.
Així mateix, l'ICIP convoca anualment el Premi ICIP Constructors de Pau, que té per objectiu reconèixer públicament a persones, entitats o institucions que han treballat i han contribuït de manera destacada i dilatada en el foment i la construcció de la pau.
I alhora promou la recerca i els valors de la pau a través d'altres premis i concursos, com són el Premi ICIP Alfons Banda i Concurs ICIP de Hip-hop per la Pau.
El projecte consisteix en l'exposició fotogràfica i la projecció audiovisual d'un treball periodístic dut a terme en quatre ciutats dividides d'Europa: Belfast (Irlanda del Nord), Mitrovica (Kosovo), Mostar (Bòsnia i Hercegovina) i Nicòsia (Xipre).
Els conflictes que han viscut aquestes quatre ciutats han deixat una profunda empremta entre la seva gent.
La població ha quedat dividida en dues parts gairebé aïllades.
Malgrat el pes de la història i la divisió que encara marca el dia a dia de la ciutat, persones de totes dues bandes treballen per superar el passat i definir un futur comú més enllà de les diferències.
Living on the Edge mostra com les històries de conflicte i de reconciliació s'entrellacen i es reflecteixen en el mirall fragmentat del teixit urbà on tenen lloc.
La mostra, que consta de 26 panells a doble cara, està pensada per ser instal·lada tant en espais interiors com exteriors.
Angelo Attanasio és periodista i realitzador de vídeos.
Ha publicat reportatges sobre conflictes, societat, cultura i viatges en països del Mediterrani i els Balcans per a diversos mitjans europeus i llatinoamericans.
Marco Ansaloni és fotoperiodista especialitzat en història, cultura i societat.
Enten la història com a punt de partida per descriure experiències de cultures d'altres temps i sentir-se més a prop del moment social present.
Destacats mitjans internacionals, com National Geographic, han publicat el seus projectes.
Tertúlia plural sobre la situació política i social a Catalunya
El dimecres 11 de desembre l'ICIP reunirà a Igualada quatre persones amb diferents perspectives polítiques amb l'objectiu d'establir un diàleg sobre la situació política i social a Catalunya.
L'acte, amb el títol "Diàlegs difícils: com parlar del Procés sense fer-nos mal", comptarà amb la participació de d'Antoni Dalmau, escriptor; Fina Castells, mestra; Mireia Rubio, periodista i escriptora; i Xavier Badia, professor jubilat.
El diàleg està coorganizat per l'ICIP, la delegació del Col·legi de l'Advocacia de Barcelona a Igualada i l'Ateneu Igualadí.
Tindrà com a punt de partida la presentació del monogràfic de la revista Per la Pau "Diàleg en societats polaritzades", amb la qual l'ICIP ha encetat el treball de promoció d'espais de diàleg social i polític a Catalunya, en un context de conflicte d'enorme complexitat.
El monogràfic, publicat en català, castellà i anglès, aporta conceptes, pràctiques i reflexions per tal d'identificar els elements clau de la polarització política i social, els perills que suposa per a la democràcia i com podem fer front al repte de promoure el diàleg en aquestes situacions.
La revista parteix d'anàlisis conceptuals i acadèmiques i compta amb les experiències d'Irlanda del Nord i del País Basc, entre d'altres, i amb la veu de quatre persones expertes en la transformació de conflictes que reflexionen sobre el conflicte català.
A partir del 2020 assumeix aquestes funcions l'organització nigeriana African Law Foundation.
Aquest mes de desembre l'ICIP passa el relleu de la Secretaria Tècnica de la Xarxa Internacional de Recerca sobre Empreses, Conflictes i Drets Humans ( BCHR Network ) a l'organització African Law Foundation (AFRILAW).
L'ICIP, en el marc del programa de treball sobre Empreses i Drets Humans, ha exercit el secretariat de la xarxa els últims tres anys, des de la seva constitució.
Entre les funcions desenvolupades, destaquen la celebració d'una conferència anual amb participació dels membres de la xarxa -formada per universitats, centres de recerca i ONG d'arreu del món-, l'edició d'un butlletí informatiu mensual i la gestió de la pàgina web.
L'organització que pren el relleu, AFRILAW, és una ONG amb base a Nigèria dedicada a la promoció dels drets humans i la justícia social.
El seu coordinador, Okereke Chinwike, és expert legal en drets humans i desenvolupament i té una vasta experiència en el camp de la relació entre empreses i drets humans.
AFRILAW ha estat l'única candidatura presentada per assumir el secretariat de BCHR Network.
Entre els reptes que s'ha fixat hi ha reforçar els contactes entre stakeholders i policymakers, i enfortir la promoció de la recerca.
La Xarxa Internacional de Recerca sobre Empreses, Conflictes i Drets Humans reuneix membres d'universitats, ONG i centres d'investigació rellevants en l'àmbit dels conflictes armats i la promoció de la pau d'arreu del món.
Hi participen, per exemple, les universitats de Georgetown, Quebec, Sorbonne, Leiden, Greenwich, Ottawa o Austràlia; i centres i fundacions com SIPRI, FAFO, el Comitè Internacional de la Creu Roja; Global Witness, PeaceNexus o DCAF.
La xarxa té com a principal objectiu investigar les causes, dinàmiques i conseqüències de l'activitat de les empreses en contextos de conflictes armats, l'impacte d'aquesta participació sobre els drets humans i les responsabilitats legals que se'n poden derivar.
La iniciativa de crear una xarxa de recerca d'aquestes característiques va sorgir la tardor del 2011, quan l'ICIP va organitzar a Barcelona un primer seminari internacional sobre empreses i conflictes armats amb la intenció de posar en comú les diverses agendes sobre aquesta temàtica.
El seminari va tenir continuïtat, amb edicions posteriors, el 2013 a Barcelona, el 2014 a Londres i el 2015 a Ginebra, i posteriorment es va constituir formalment el grup.
A càrrec d'Erik Arellana Bautista, activista i familiar d'una persona desapareguda
La Biblioteca de l'ICIP acollirà la presentació de la "Cartografia de la desaparició forçada a Colòmbia", el primer treball de mapeig d'un delicte de lesa humanitat que ha afectat, com a mínim, 80.000 persones a Colòmbia.
La presentació anirà a càrrec d'Erik Arellana Bautista, coordinador del treball, activista i familiar d'una persona desapareguda.
Aquesta Cartografia, que no vol ser una foto estàtica, constata que les zones del país amb més afectació de desaparicions forçades coincideixen amb aquelles àrees que han viscut el conflicte armat colombià amb més intensitat.
Per tant, el treball estableix com a hipòtesi que la desaparició forçada ha estat utilitzada com a arma de guerra.
Una segona hipòtesi que extreu aquest treball és que les desaparicions forçades s'han multiplicat en les comunitats o col·lectius que s'han oposat a megaprojectes econòmics.
La Cartografia és el resultat d'un treball de tres anys, el qual queda recollit a la pàgina web desaparicionforzada.co.
Després de presentar-se públicament a Colòmbia, el treball es presenta ara en diversos països europeus.
A Barcelona l'acte de presentació s'emmarca en les activitats del node Catalunya de la Comissió de la Veritat de Colòmbia, que articula l'ICIP en les seves funcions de Secretaria Tècnica de la Comissió.
Adreçat a joves d'entre 12 i 25 anys amb l'objectiu de difondre la música rap com a eina de transformació social i superació de conflictes.
Aquest mes de setembre l'ICIP ha oberta la convocatòria de la quarta edició del Concurs ICIP de Hip-hop per la Pau que, un any més, té per objectiu donar visibilitat al compromís i la creativitat dels joves en l'àmbit de la cultura de pau.
Com en les anteriors edicions, el concurs té dues modalitats:
- Modalitat 1: s'hi poden presentar estudiants d'educació secundària obligatòria, formació professional o batxillerat de Catalunya.
- Modalitat 2: s'hi poden presentar nois i noies d'entre 12 i 25 anys vinculats a centres i entitats juvenils, cultural, cíviques o d'acció socioeducativa de Catalunya.
En tots dos casos, cal presentar-se al concurs formant un grup d'un mínim de tres persones, composar una peça de hip-hop amb versos de creació pròpia i fer una gravació en vídeo de la seva interpretació, d'un màxim de 4 minuts de durada.
La lletra de les cançons ha d'estar relacionada amb la convivència en els espais urbans o escolars; la crítica de la violència; la denúncia de violacions de drets humans; la solidaritat amb persones atrapades o que fugen de conflictes armats; o el paper dels joves en la construcció de pau.
El jurat valorarà la qualitat de les lletres i la qualitat musical, la posada en escena i coreografia, les qualitats tècniques i artístiques de la gravació, així com la inclusió de la perspectiva de gènere en el contingut dels versos i en la composició del grup.
La convocatòria del concurs estarà oberta fins al dia 30 de gener de 2020, coincidint amb la commemoració del Dia Escolar de la Noviolència i la Pau (DENIP), data límit per a presentar les candidatures.
La documentació completa s'haurà de registrar a través del Portal de Tràmits de la Generalitat i posteriorment les gravacions s'hauran d'enviar a l'ICIP.
El concurs compta amb el suport del Departament d'Educació, la Direcció General de Joventut i l'Agència Catalana de Cooperació al Desenvolupament.
El president i el director de l'ICIP compareixen a la Comissió d'Acció Exterior del Parlament per retre comptes de la feina feta els darrers dos anys-
El president i el director de l'ICIP (Institut Català Internacional per la Pau), Xavier Masllorens i Kristian Herbolzheimer, respectivament, han comparegut aquest dijous a la tarda a la Comissió d'Acció Exterior i Cooperació, Relacions Institucionals i Transparència del Parlament de Catalunya per presentar la Memòria d'Activitats de la institució dels anys 2017 i 2018.
En la seva intervenció, el president ha reivindicat "l'autonomia política, organitzativa i de funcionament de l'ICIP", i ha emplaçat els grups parlamentaris i les entitats de pau a enfortir la seva relació amb la institució: "Facin confiança a l'ICIP, facin de l'ICIP el seu Institut de Pau, utilitzin-lo per dotar-se d'una doctrina en assumptes de pau i conflictes", ha afirmat Masllorens.
Per la seva banda, el director de l'ICIP ha destacat el " gran potencial d'incidència de la institució a Catalunya i arreu" i " la voluntat de reforçar les aliances i col·laboracions amb actors socials, institucionals i acadèmics ", i crear sinergies a diferents nivells: "Tenim el repte d'aconseguir la confiança de tothom", ha dit Herbolzheimer davant dels grups parlamentaris.
En aquest sentit, el director de l'ICIP ha posat de relleu la tasca que ha endegat la institució per tal de promoure el diàleg social i polític a Catalunya, en un context de creixent polarització.
Una tasca basada en la CURA: Curiositat per entendre postures diferents, Respecte a les persones independentment de les seves idees, i Autocrítica perquè ningú no té la veritat absoluta.
En el seu torn de paraula, els portaveus dels grups parlamentaris presents a la Comissió han lloat l'extensa tasca desenvolupada per l'ICIP, conscients de la constricció pressupostària.
La diputada de Ciutadans, Susana Beltran, ha agraït l'esforç que està fent l'ICIP per incloure totes les mirades a l'hora d'abordar el conflicte català, si bé ha lamentat que els partits polítics no exerceixin un control més directe sobre l'elecció dels membres de la Junta de Govern de la institució i la falta d'una "mirada transversal" en el màxim òrgan de decisió de l'ICIP, ha dit.
Per part del grup socialista, el diputat Ferran Pedret, ha destacat la feina de l'ICIP per convertir-se en un "ens de referència a nivell internacional".
El diputat d'ERC, Ruben Wagensberg, ha valorat la tasca de l'ICIP com a "generador d'opinió i de rigor", mentre que el diputat Francesc de Dalmases (Junts per Catalunya) ha posat de relleu l'esforç de l'ICIP per establir aliances internacionals i treballar en xarxa.
Col·lecció Clàssics de la pau i la noviolència, 18.
Judith Butler, una dels intel·lectuals més influents del món, explora com en un context bèl·lic Occident determina quines vides mereixen ser plorades -les pròpies- i quines no -les dels exèrcits enemics.
I critica que siguin els mitjans de comunicació, esdevinguts part activa de la guerra, els que ho presentin així, cosa que afavoreix l'hostilitat sense remordiments cap als països que no s'ajusten a la norma occidental d'allò que és humà, ja que en certa manera deshumanitza els habitants d'aquells països.
Escrit amb el rerefons de les guerres de l'Iraq i l'Afganistan i, també, de les atrocitats comeses a les presons de Guantánamo i Abu Ghraib, Butler demana repensar les polítiques progessistes, oposar-se a les accions militars intervencionistes il·legítimes i arbitràries, i establir condicions perquè la violència sigui menys viable i la vida més vivible.
Judith Butler (Cleveland, 1956) és filòsofa de formació i actualment ocupa la càtedra Maxine Elliot de Retòrica, Literatura Comparada i Estudis de la Dona a la Universitat de Califòrnia, Berkeley.
Des del postestructuralisme Butler ha realitzat importants aportacions en diversos camps dels estudis culturals, particularment en el feminisme, la teoria queer, la filosofia política i l'ètica, i és considerada una dels intel·lectuals més influents al món.
És doctora honoris causa en diverses universitats dels Estats Units, Amèrica i Europa.
Entre altres títols, és autora de L'embolic del gènere (CCCB, 2019), Cossos que encara importen (CCCB, 2017), Violència d'estat, guerra, resistència (CCCB, 2010), Vulnerabilitat, resistència (CCCB, 2008) i «Imitació i insubordinació de gènere» a El gai saber.
Introducció als estudis gais i lèsbics (Llibres de l'Índex, 2000).
� La biblioteca de l'Institut Català Internacional per la Pau és un centre especialitzat en temes de cultura de pau, seguretat i conflictes.
Té com a finalitat permetre i afavorir la recerca del coneixement en aquestes temàtiques, constituït el centre de referència en el seu àmbit a Catalunya.
La biblioteca dóna suport a l'ICIP i a investigadors i experts en el camp de la pau, i està en contacte permanent amb institucions i centres similars d'arreu del món.
La biblioteca forma part de la xarxa de biblioteques especialitzades de la Generalitat i està integrada al Catàleg Col·lectiu de les Universitats Catalanes (CCUC).
El fons de la biblioteca abasta els següents àmbits temàtics: Pau i Noviolència, conflictes armats, transformació i resolució de conflictes, dret i legislació internacional, ciència política, relacions internacionals, seguretat, desarmament, terrorisme, cooperació pel desenvolupament, moviments socials i polítiques mediambientals.
El fons es pot consultar per internet al catàleg i també està integrat al Catàleg Col·lectiu de les Universitats Catalanes (CCUC).
Per tant, també us apareixeran els nostres fons en cerques al CCUC.